Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 370

9. táblázat: Idõsek bentlakásos ellátása Demensellátás/fõ 6 767 7 000 Átlagos szintû ellátás/fõ 35 434 35 623 Emeltszintû elhelyezést biztosító ellátás/fõ 7 291 7 046 Összesen 49 492 49 669 Forrás: KSH és SZMM Egyenlõtlen az ellátásokhoz való hozzáférés lehetõsége Általánosságban megállapítható, hogy egyenlõtlen az ellátásokhoz való hozzáférés, különösen az elemi életszükséglet kielégítését szolgáló étkeztetés és házi segítségnyújtás vonatkozásában vannak nagy hiányosságok. A települési önkormányzatok mintegy 32%-a nem biztosított házi segítségnyújtást 2007-ben, az ellátatlanság különösen jellemzõ a kis lélekszámú településekre, melyek elsõsorban Baranya, Veszprém, Pest, Fejér és Somogy megyében találhatók. Az egyházi és civil szervezetek sem nyújtanak jelentõs mértékben ilyen segítséget, országos jelenlétük 4,5%-os fenntartói arányban nyilvánul meg. Hasonló problémák vannak a szociális étkeztetéssel kapcsolatban,itt 25%-os az ellátást nem biztosító települések aránya. E szolgáltatásban a legkevésbé ellátott területek Baranya, Veszprém és Zala megyében találhatók, melyek ugyancsak aprófalvas térségek. Az utóbbi években a kistérségi társulások kiépülésével párhuzamosan a szolgáltatásokkal való lefedettség is növekszik. Az alapellátáshoz tartozó családsegítõ szolgáltatást igénybe vevõk között 2007-ben 12% volt a 62 év feletti szolgáltatást igénybevevõk aránya.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes